CELEX: 32021R2324
Language: et
Date: 2021-08-23 00:00:00
Title: Komisjoni delegeeritud määrus (EL) 2021/2324, 23. august 2021, millega muudetakse Euroopa Parlamendi ja nõukogu määrust (EL) 2019/1241 seoses tehniliste meetmetega, mis käsitlevad teatavat põhjalähedast ja pelaagilist püüki Keldi meres, Iiri meres ja Šotimaa lääneranniku vetes

29.12.2021   
               
               
                  ET
               
               
                  Euroopa Liidu Teataja
               
               
                  L 465/1
               
            
         KOMISJONI DELEGEERITUD MÄÄRUS (EL) 2021/2324,
         23. august 2021,
         millega muudetakse Euroopa Parlamendi ja nõukogu määrust (EL) 2019/1241 seoses tehniliste meetmetega, mis käsitlevad teatavat põhjalähedast ja pelaagilist püüki Keldi meres, Iiri meres ja Šotimaa lääneranniku vetes
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 20. juuni 2019. aasta määrust (EL) 2019/1241, mis käsitleb kalavarude ja mereökosüsteemide kaitsmist tehniliste meetmete abil ning millega muudetakse nõukogu määrusi (EÜ) nr 1967/2006, (EÜ) nr 1224/2009 ning Euroopa Parlamendi ja nõukogu määrusi (EL) nr 1380/2013, (EL) 2016/1139, (EL) 2018/973, (EL) 2019/472 ja (EL) 2019/1022 ning tunnistatakse kehtetuks nõukogu määrused (EÜ) nr 894/97, (EÜ) nr 850/98, (EÜ) nr 2549/2000, (EÜ) nr 254/2002, (EÜ) nr 812/2004 ja (EÜ) nr 2187/2005, (1) eriti selle artikli 2 lõiget 2, artikli 10 lõiget 4 ja artikli 15 lõiget 2,
         arvestades järgmist:
         
                     (1)
                  
                  
                     14. augustil 2019 jõustus uus määrus (EL) 2019/1241 („tehniliste meetmete määrus“), mis käsitleb kalavarude ja mereökosüsteemide kaitsmist tehniliste meetmete abil. Sellega kehtestatakse VI lisas erisätted tehniliste meetmete kohta, mis on kehtestatud piirkondlikul tasandil liidu loodepiirkonna vete jaoks.
                  
               
                     (2)
                  
                  
                     Belgial, Hispaanial, Prantsusmaal, Iirimaal ja Madalmaadel on otsene huvi kalavarude majandamiseks loodepiirkonna vetes. Need liikmesriigid esitasid esimese ühise soovituse 2020. aasta mais. Kalanduse teadus-, tehnika- ja majanduskomitee (STECF) hindas ühist soovitust 2020. aasta juulis. STECFi nõuannete alusel kutsus komisjon liikmesriike viima ühist soovitust vastavusse teadusliku hinnanguga. Selle tulemusena esitasid liikmesriigid 14. detsembril 2020 läbivaadatud ühise soovituse.
                  
               
                     (3)
                  
                  
                     Seniks kuni ühises soovituses kavandatud meetmed delegeeritud õigusaktiga vastu võetakse, kehtestati nõukogu määruse (EL) 2021/92 (2) artiklites 15–17 heastamismeetmed läänepiirkonna vete selliste mitmeaastaste kavade mõistes, mille eesmärk on vähendada tursa ja merlangi kaaspüüki Keldi merel ning piirnevatel aladel, ja täiendavad tehnilised meetmed, mille eesmärk on vähendada tursaliste kaaspüüki Iiri merel ja Šotimaa lääneranniku vetes. Meetmed on funktsionaalselt seotud sihtliikide lubatud kogupüügi tasemetega segapüügi korral, sest ilma nende meetmeteta oleks pidanud lubatud kogupüügi tasemeid vähendama, et võimaldada kaaspüügivarudel taastuda.
                  
               
                     (4)
                  
                  
                     Osa loodepiirkonna vetest ei kuulu enam ELi vete hulka, mistõttu peavad EL ja Ühendkuningriik konsulteerima ühiste meetmete küsimuses. Kuigi EL ja Ühendkuningriik ei jõudnud kokkuleppele ühtlustatud funktsionaalselt seotud tehniliste meetmete suhtes, on vaja jätkata selliste olemasolevate funktsionaalselt seotud tehniliste meetmete kohaldamist, mis on sätestatud määruse (EL) 2021/92 artiklites 15–17, mis võimaldasid kehtestada sihtliikide lubatud kogupüügi kõnealuses määruses kavandatud tasemetel, ohustamata vältimatu kaaspüügi varude olukorda liidu vetes, ning tunnistades, et selle kokkuleppe saavutamine 2022. aasta alguses on ELi jaoks prioriteet. Kokkuleppel kolmandate riikidega 2022. aastaks kehtestatud mis tahes tehnilised meetmed tuleb kohaldatava õigusraamistiku kaudu ELi õigusesse üle võtta.
                  
               
                     (5)
                  
                  
                     Paralleelselt käimasolevatele läbirääkimistele Ühendkuningriigiga esitasid asjaomased liikmesriigid Belgia, Hispaania, Prantsusmaa, Iirimaa ja Madalmaad 30. aprillil 2021 uue ühise soovituse, milles taasesitatakse 2020. aastal esitatud ühine soovitus, lisades ühtlasi uue ICESi rajooni 7a (Iiri meri). Kõnealuses ühises soovituses kavandatakse nende meetmete säilitamist seni, kuni Ühendkuningriigiga ei ole kokkuleppele jõutud.
                  
               
                     (6)
                  
                  
                     Käesoleva määruse eesmärk on koondada ühte õigusakti olemasolevad sätted tehniliste meetmete kohta, mis võeti varem vastu loodepiirkonna vete tagasiheitekavade osana, tehnilised meetmed, mis vastavad määruse (EL) 2021/92 artiklites 15–17 kehtestatud meetmetele, ja lisaks neile Iiri merd puudutavad meetmed uute püügivahendite kohta, mis on lisatud 2021. aasta ühisesse soovitusse.
                  
               
                     (7)
                  
                  
                     Käesolevas määruses esitatud liidu vetele kohaldatavate meetmete eesmärk on saavutada ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelise kaubandus- ja koostöölepingu artikli 494 lõigetes 1 ja 2 sätestatud eesmärgid, (3) ja pidada silmas kõnealuse lepingu artikli 494 lõikes 3 osutatud põhimõtteid. Need ei piira Suurbritannia ja Põhja-Iiri Ühendkuningriigi vete suhtes kohaldatavate mis tahes meetmete rakendamist.
                  
               
                     (8)
                  
                  
                     Liikmesriikide esitatud teabe põhjal andis STECF positiivse hinnangu (4) (5) piirkondlike rühmade esitatud tõenditele, millega toetati ühises soovituses esitatud tehnilisi meetmeid.
                  
               
                     (9)
                  
                  
                     Käesolevas määruses sisalduvaid meetmeid on hinnatud vastavalt määruse (EL) 2019/1241 artikli 2 lõikele 2 ning artiklitele 15 ja 18. Liikmesriigid esitasid tõendid selle kohta, et ettepanekud on kooskõlas määruse (EL) 2019/1241 artikli 15 lõigetega 4 ja 5.
                  
               
                     (10)
                  
                  
                     Kalanduse eksperdirühmaga konsulteeriti ühise soovituse osas 16. juulil 2021.
                  
               
                     (11)
                  
                  
                     Ühises soovituses tehakse ettepanek konkreetsete meetmete kohta, mille eesmärk on vähendada tursa ja merlangi kaaspüüki Keldi meres ja piirnevatel aladel, tuginedes 2020. aastal kehtinud heastamismeetmetele (6). Need konkreetsed meetmed puudutavad põhjatraale ja nootasid liidu vete ICESi rajoonides 7f, 7 g, rajooni 7h osas, mis jääb põhja poole põhjalaiusest 49° 30′, ja 7j osa, mis jääb põhja poole põhjalaiusest 49° 30′ ja ida poole läänepikkusest 11°, ning selliste põhjatraalidega püüdvate kalalaevade suhtes, mille saak mõõdetuna enne tagasiheidet koosneb vähemalt 20 % ulatuses kilttursast. STECF jõudis järeldusele, (7) et kavandatud püügivahendid on selektiivsemad kui määruses (EL) 2019/1241 kirjeldatud meetmed. Kavandatud meetmed tuleks seepärast lisada määrusesse (EL) 2019/1241.
                  
               
                     (12)
                  
                  
                     Ühises soovituses tehakse ettepanek konkreetsete tingimuste kohta Keldi mere korral selles, mis puudutab püügi koosseisu, eelkõige neil juhtudel, kui tursa kaaspüük ei ületa 1,5 %. STECF ei sooviks kinnitada tingimusi kaaspüügi künniste alusel, arvestades kui vilets on kalavarude seisund nendes piirkondades. Ent STECF märkis ühtlasi, (8) et isegi kui mitte ühelgi püügireisil ei ületataks 1,5 % tursa kaaspüügi eeskirja, oleksid ühises soovituses ette nähtud alternatiivsed püügivahendid ikkagi selektiivsemad kui määruse (EL) 2019/1241 miinimumnõuetele vastavad püügivahendid. Kavandatud meetmed tuleks seepärast lisada määrusesse (EL) 2019/1241.
                  
               
                     (13)
                  
                  
                     Ühises soovituses tehakse ettepanek konkreetsete tehniliste meetmete kohta põhjatraali ja nootade kohta ICESi rajoonides 7f–7k ja ICESi rajooni 7e läänepikkusest 5° läände jääval alal. STECF jõudis järeldusele, et need meetmed on selektiivsemad kui määruses (EL) 2019/1241 kavandatud meetmed. Need meetmed tuleks seepärast lisada määrusesse (EL) 2019/1241.
                  
               
                     (14)
                  
                  
                     Ühises soovituses tehakse ettepanek kehtestada konkreetsed tingimused Keldi meres puhuks, kui püük sisaldab enam kui 30 % ulatuses norra salehomaari. STECF jõudis järeldusele, (9) et üldiselt on kavandatud valikud selektiivsemad kui määruses (EL) 2019/1241 sihtpüügile tehtavate erandite seas sätestatud püügivahendid või vähemalt nendega samaväärsed. Mis puudutab kahekordset noodapära, siis STECF hindas eelnevates aruannetes viidatud toetavat uuringut, (10) ja jõudis järeldusele, et põhimõtteliselt on sellel potentsiaal vähendada soovimatute liikide kaaspüüki, säilitades samas sihtliikide saagi. Liikmesriigid peaksid täiendavad spetsifikatsioonid STECFile hindamiseks esitama hiljemalt 1. maiks 2022. Need meetmed tuleks seepärast lisada määrusesse (EL) 2019/1241.
                  
               
                     (15)
                  
                  
                     Ühises soovituses tehakse ettepanek kehtestada konkreetsemad tingimused Keldi meres puhuks, kui üle 55 % püügist moodustab merlangi püük või euroopa merikuradi, euroopa merluusi ja megrimi püük kokku. Kuigi STECF ei sooviks kehtestada tingimusi püügi koosseisu suhtes, (11) on tema järeldus, et kavandatud meetmed on ikkagi selektiivsemad kui tehniliste meetmete määrusega kehtestatud miinimumnõuded. Need meetmed tuleks seepärast lisada määrusesse (EL) 2019/1241.
                  
               
                     (16)
                  
                  
                     Ühises soovituses antakse nõu kehtestada tehnilised erimeetmed Šotimaa lääneranniku vetes. STECF jõudis järeldusele, et püügivahendid, mille kohta on tehtud ettepanekud, parandavad tõenäoliselt selektiivsust tursa, kilttursa ja merlangi suhtes. Need meetmed tuleks seepärast lisada määrusesse (EL) 2019/1241.
                  
               
                     (17)
                  
                  
                     Ühises soovituses anti nõu kehtestada tehnilised erimeetmed Iiri meres põhjatraalidele või nootadele, mille noodapära võrgusilm on 70 mm või suurem, kuid väiksem kui 100 mm, ja mille püügist üle 30 % moodustab norra salehomaari püük, STECF jõudis järeldusele, (12) et need püügivahendid vähendavad tõenäoliselt tursa, kilttursa ja merlangi püüki, võrreldes tehniliste meetmete määruses sätestatud meetmetega. Need meetmed tuleks seepärast lisada määrusesse (EL) 2019/1241.
                  
               
                     (18)
                  
                  
                     Ühises soovituses antakse nõu kehtestada Iiri merel tehnilised erimeetmed põhjatraalide või nootadega püüdvatele laevadele, mille kogupikkus on 12 meetrit või üle selle ja mille kogupüügist kilttursa, tursa ja railaste püük kokku kujutab endast nende eripära. Üldiselt leidis STECF (13) (14) et ühises soovituses kavandatud püügivahendid on selektiivsemad kui tehniliste meetmete määruses kirjeldatud püügivahendid. Need meetmed tuleks seepärast lisada määrusesse (EL) 2019/1241.
                  
               
                     (19)
                  
                  
                     Kõnealune ühine soovitus sisaldab 2021. aastaks ICESi rajoonis 7a (Iiri meri) põhjatraali ja nootadega püügi vahendite spetsifikatsiooni püügivahendite miinimumnõueteks, mis on sätestatud määrusega (EL) 2019/1241 selle piirkonna ja kalavarude jaoks. STECF hindas uusi teaduslikke tõendeid, mis toetavad 2021. aasta juunis ühises soovituses tehtud muudatust, jõudes järeldusele, et püügivahenditel on kalapüügivahendite miinimumnõuetega sarnased selektiivsusnäitajad.
                  
               
                     (20)
                  
                  
                     Ühises soovituses antakse nõu ühtlustada mitme sellise liigi kalavarude kaitse alammõõtu (MCRS), keda püütakse loodepiirkonna vete harrastuspüügi käigus, töönduslikule kalapüügile kohaldatava alammõõduga. Mitut liiki, mis on lisatud MCRSi ühtlustamiseks ühisesse soovitusse, liigitab ICES ammendunuks või ICES leiab, et harrastuspüük mõjutab olulisel määral nende üldist kalastussuremust. Lisaks sellele liiguvad mitme liigi kalad piirialadel edelapiirkonna vetest ja Põhjamerest loodepiirkonna vetesse ning edelapiirkonna vetes ja Põhjameres on nende liikide tööndusliku püügi ja harrastuspüügi MCRS juba ühtlustatud. STECF analüüsis tõendeid, mis esitati, ja jõudis järeldusele, (15) et tõenäoliselt tugevdab kõnealune meede merekalaliikide noorkalade kaitset. Need meetmed tuleks seepärast lisada määrusesse (EL) 2019/1241.
                  
               
                     (21)
                  
                  
                     Selleks et optimeerida kalavarude kasutamise mustrit, suurendada püügivahendite selektiivsust ja vähendada soovimatut püüki, on asjakohane liikmesriikide esitatud tehnilised meetmed vastu võtta.
                  
               
                     (22)
                  
                  
                     Kuna käesoleva määrusega ettenähtud meetmed mõjutavad otseselt kalalaevade kalapüügihooaja kavandamist ja seonduvat majandustegevust, peaks käesolev määrus jõustuma kohe pärast selle avaldamist,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrust (EL) 2019/1241 muudetakse vastavalt käesoleva määruse lisale.
         
         
            Artikkel 2
            Lisa punkte 2 ja 3 kohaldatakse alates 30. detsembrist 2021 kuni 31. detsembrini 2022.
         
         
            Artikkel 3
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja liikmesriikides vahetult kohaldatav kooskõlas aluslepingutega.
            Brüssel, 23. august 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 198, 25.7.2019, lk 105.
         
            (2)  Nõukogu 28. jaanuari 2021. aasta määrus (EL) 2021/92, millega määratakse 2021. aastaks kindlaks teatavate kalavarude ja kalavarude rühmade püügi võimalused, mida kohaldatakse liidu vetes ja liidu kalalaevade suhtes teatavates vetes väljaspool liitu (ELT L 31, 29.1.2021, lk 31).
         
            (3)  ELT L 149, 30.4.2021, lk 10.
         
            (4)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (5)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d
         
            (6)  ELT L 25, 30.1.2020, lk 1.
         
            (7)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (8)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (9)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (10)  https://stecf.jrc.ec.europa.eu/documents/43805/2492225/JRC117511+STECF+19-08+-+Evaluation+LO+JRs.pdf
         
            (11)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (12)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (13)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (14)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d
         
            (15)  https://stecf.jrc.ec.europa.eu/documents/43805/2684997/STECF+PLEN+20-02.pdf
      
      
         
            LISA
            Määruse (EL) 2019/1241 VI lisa muudetakse järgmiselt.
            
                        1)
                     
                     
                        A osa muudetakse järgmiselt:
                        
                                    a)
                                 
                                 
                                    joonealune märkus 6 asendatakse järgmisega:
                                    
                                                „(6)
                                             
                                             
                                                Erandina määruse (EL) nr 1380/2013 artiklist 15 ei kohaldata kalavarude kaitseks kehtestatud alammõõte sardiini, anšoovise, heeringa, stauriidi ja makrelli suhtes 10 % ulatuses iga sellise liigi pardal hoitava kogusaagi eluskaalust.
                                                Kalavarude kaitseks kehtestatud alammõõdust väiksema sardiini, anšoovise, heeringa, stauriidi ja makrelli protsendimäär arvutatakse suhtarvuna kõigi pardal olevate mereorganismide eluskaalust pärast sortimist või lossimisel.
                                                Protsendimäära võib arvutada ühe või mitme valikproovi põhjal. 10 % piirmäära ei või ületada ümberlaadimise, lossimise, transportimise, säilitamise, esitlemise ega müügi ajal.“;
                                             
                                          
                              
                                    b)
                                 
                                 
                                    tabelile järgnev tekst jäetakse välja;
                                 
                              
                                    c)
                                 
                                 
                                    tabeli järele lisatakse järgmine punkt:
                                    
                                                „1.
                                             
                                             
                                                Sellist kalavarude kaitse alammõõtu tursa (Gadus morhua), kilttursa (Melanogrammus aeglefinus), saida (Pollachius virens), pollaki (Pollachius pollachius), merluusi (Merluccius merluccius), megrimi (Lepidorhombus spp.), hariliku merikeele (Solea spp.), atlandi merilesta (Pleuronectes platessa), merlangi (Merlangius merlangus), hariliku molva (Molva molva), sinise molva (Molva dypterygia), makrelli (Scomber spp.), heeringa (Clupea harengus), stauriidi (Trachurus spp.), anšoovise (Engraulis encrasicolus), ahvena (Dicentrarchus labrax), sardiini (Sardina pilchardus) ja besuugo (Pagellus bogaraveo) suhtes kohaldatakse harrastuskalapüügile loodepiirkonna vetes.“;
                                             
                                          
                              
                  
                        2)
                     
                     
                        B ossa lisatakse järgmised punktid 1.3–1.6:
                        
                                    „1.3.
                                 
                                 
                                    Käesolevat punkti kohaldatakse erandina punktidest 1.1 ja 1.2.
                                    
                                                1.3.1.
                                             
                                             
                                                Järgmisi meetmeid kohaldatakse kalalaevade suhtes, mis kalastavad põhjatraalide ja nootadega ICESi 7.f ja 7.g rajoonis, 7.h rajooni osas 49°30′ põhjalaiusest põhja pool ning 7.j rajooni osas 49°30′ põhjalaiusest põhja pool ja 11° läänepikkusest ida pool:
                                                
                                                            a)
                                                         
                                                         
                                                            põhjatraalide või nootadega püüdvad liidu kalalaevad kasutavad järgmise suurusega võrgusilmadega püügivahendeid:
                                                            
                                                                        i)
                                                                     
                                                                     
                                                                        110 mm noodapära, mille paneeli ruudukujulise võrgusilma suurus on 120 mm;
                                                                     
                                                                  
                                                                        ii)
                                                                     
                                                                     
                                                                        100 mm T90-tüüpi noodapära;
                                                                     
                                                                  
                                                                        iii)
                                                                     
                                                                     
                                                                        120 mm noodapära;
                                                                     
                                                                  
                                                                        iv)
                                                                     
                                                                     
                                                                        100 mm noodapära, mille paneeli ruudukujulise võrgusilma suurus on 160 mm;
                                                                     
                                                                  
                                                      
                                                            b)
                                                         
                                                         
                                                            lisaks sellele peavad kalalaevad, millel püütakse kala põhjatraalidega, mille saak mõõdetuna enne tagasiheidet koosneb vähemalt 20 % ulatuses kilttursast, kasutama:
                                                            
                                                                        i)
                                                                     
                                                                     
                                                                        püügivahendit, mille õngeliini ja selisekaitse vahe on vähemalt üks meeter, või
                                                                     
                                                                  
                                                                        ii)
                                                                     
                                                                     
                                                                        mis tahes vahendit, mis on ICESi või STECFi hinnangul tursapüügi vältimiseks tõendatult vähemalt sama selektiivne ja mille komisjon on heaks kiitnud.
                                                                     
                                                                  
                                                      
                                          
                              Liikmesriigid võivad loobuda punkti b kohaldamisest selliste põhjatraalidega püüdvate kalalaevade suhtes, mille saak mõõdetuna enne tagasiheidet koosneb vähem kui 1,5 % ulatuses tursast, tingimusel et nende laevade puhul suurendatakse järk-järgult vaatlemist merel vähemalt 20 %-ni kõigist nende püügireisidest. Liikmesriigid, kes kasutavad seda erandit, esitavad komisjonile igal aastal hiljemalt 1. detsembriks aruande kõnealust sätet ära kasutanud kalalaevade arvu ja püügi koosseisu kohta.
                        Liikmesriigid võivad teha erandi punktide a ja b kohaldamisest kalalaevadele, millel kasutatakse alternatiivset üliselektiivset püügivahendit, tingimusel et nende püügivahendite tehnilised omadused toovad kaasa sama või suurema selektiivsuse kui nendes punktides ette nähtud püügivahenditega ning saadakse vähem kui 1 % turska püügis, vastavalt STECFi poolt tehtud hinnangule. Selline püügivahend või seadeldis peab vastama artikli 15 lõike 4 nõuetele ja vajab komisjoni heakskiitu.
                        
                                    1.3.2.
                                 
                                 
                                    Käesolevat punkti kohaldatakse erandina punktidest 1.1 ja 1.2. ja 1.3.1:
                                    
                                                a)
                                             
                                             
                                                põhjatraalide või nootadega püüdvad laevad, mille puhul üle 30 % püügist moodustab norra salehomaari püük, üht järgmistest püügivahenditest:
                                                
                                                            i)
                                                         
                                                         
                                                            vahend, mille paneeli ruudukujulise võrgusilma suurus on 300 mm; alla 12 meetri pikkustel laevadel võib kasutada 200 mm ruudukujuliste silmadega selektiivakent;
                                                         
                                                      
                                                            ii)
                                                         
                                                         
                                                            selektiivtraali paneel;
                                                         
                                                      
                                                            iii)
                                                         
                                                         
                                                            35 mm võresammuga sortimisvõre või sarnane sortimisresti selektiivne seadeldis;
                                                         
                                                      
                                                            iv)
                                                         
                                                         
                                                            100 mm noodapära, millel on 100 mm ruudukujuliste silmadega selektiivaken;
                                                         
                                                      
                                                            v)
                                                         
                                                         
                                                            kuni 31. juulini 2022 kahekordne noodapära, kui kõige ülemise noodapära T90 võrgusilma suurus on vähemalt 90 mm ning see on varustatud eralduspaneeliga, mille võrgusilma suurus on kuni 300 mm.
                                                         
                                                      
                                          Liikmesriigid võivad lubada punktis v märgitud seadeldise kasutamist kuni 2022. aasta detsembrini, tingimusel et selle seadeldise tehnilised omadused toovad kaasa sama või suurema selektiivsuse kui punktides 1.2 ja 1.3.1 ette nähtud püügivahendid vastavalt STECFi tehtud hinnangule, mis põhineb liikmesriikide hiljemalt 1. mail 2022 edastatud teabel. Selline seadeldis peab vastama artikli 15 lõike 4 nõuetele ja vajab komisjoni heakskiitu;
                                    
                                                b)
                                             
                                             
                                                põhjatraalide või nootadega püüdvad laevad, mille puhul üle 55 % püügist moodustab merlangi püük või euroopa merikuradi, euroopa merluusi ja megrimi püük kokku, üht järgmistest püügivahenditest:
                                                
                                                            i)
                                                         
                                                         
                                                            100 mm noodapära, millel on 100 mm ruudukujuliste silmadega selektiivaken;
                                                         
                                                      
                                                            ii)
                                                         
                                                         
                                                            100 mm T90-tüüpi noodapära ja pikendus.
                                                         
                                                      
                                          
                              
                                    1.4.
                                 
                                 
                                    Punkte 1.4.1 ja 1.4.2 kohaldatakse erandina punkti 1.2. kohaldamisest.
                                    
                                                1.4.1.
                                             
                                             
                                                ICESi 6.a ja 5.b rajoonis liidu vetes ida pool 12° läänepikkust (Šotimaa lääneranniku veed) põhjatraalide või nootadega püüdvate kalalaevade suhtes rakendatakse norra salehomaari (Nephrops norvegicus) püügil alljärgnevaid meetmeid:
                                                
                                                            a)
                                                         
                                                         
                                                            laevade puhul, mille noodapära võrgusilma suurus on alla 100 mm, kasutatakse vähemalt 300 mm suurust ruudukujulist silmadega selektiivakent (fikseeritud paigutusega); laevadel, mille kogupikkus on alla 12 m ja/või mille mootori võimsus on kuni 200 kW, võib paneeli kogupikkus olla 2 m ja selektiivakna pikkus 200 mm;
                                                         
                                                      
                                                            b)
                                                         
                                                         
                                                            laevad, mis kasutavad noodapära, mille võrgusilma suurus on 100–119 mm, ja mille püügist moodustab üle 30 % norra salehomaar, kasutavad vähemalt 160 mm ruudukujuliste silmadega selektiivakent (fikseeritud paigutusega).
                                                         
                                                      Erandina punkti 1.4.1 alapunktide a ja b kohaldamisest lubatakse alternatiivse püügivahendi kasutamist, tingimusel et sellise püügivahendi kasutamine toob kaasa vähemalt sama või suurema selektiivsuse tursa, kilttursa ja merlangi suhtes vastavalt STECFi poolt tehtud hinnangule. Selline püügivahend peab vastama artikli 15 lõike 4 nõuetele ja vajab komisjoni heakskiitu.
                                             
                                          
                                                1.4.2.
                                             
                                             
                                                ICESi 7.a rajoonis (Iiri merel) põhjatraalide või nootadega püüdvate kalalaevade suhtes rakendatakse alljärgnevaid meetmeid:
                                                
                                                            a)
                                                         
                                                         
                                                            laevad, mis püüavad põhjatraalide või nootadega, mille noodapära võrgusilm on 70 mm või suurem, kuid väiksem kui 100 mm ja mille püügist üle 30 % moodustab norra salehomaari püük, kasutavad üht järgmistest püügivahenditest:
                                                            
                                                                        i)
                                                                     
                                                                     
                                                                        vahend, mille paneeli ruudukujulise võrgusilma suurus on 300 mm; alla 12 meetri pikkustel laevadel võib kasutada 200 mm ruudukujuliste silmadega selektiivakent;
                                                                     
                                                                  
                                                                        ii)
                                                                     
                                                                     
                                                                        selektiivtraali paneel;
                                                                     
                                                                  
                                                                        iii)
                                                                     
                                                                     
                                                                        35 mm võresammuga sortimisvõre;
                                                                     
                                                                  
                                                                        iv)
                                                                     
                                                                     
                                                                        CEFAse sortimisrest;
                                                                     
                                                                  
                                                                        v)
                                                                     
                                                                     
                                                                        üles-alla veetavate võrgutrossidega traal;
                                                                     
                                                                  
                                                      
                                                            b)
                                                         
                                                         
                                                            põhjatraalide või nootadega püüdvad laevad, mille kogupikkus on 12 meetrit või üle selle ja mille kogupüügist üle 10 % moodustab kilttursa, tursa ja railaste püük kokku, kasutavad 120 mm noodapära;
                                                         
                                                      
                                                            c)
                                                         
                                                         
                                                            12-meetrise või suurema üldpikkusega laevad, mis kasutavad püügiks põhjatraale või nootasid ning kus kogupüügist üle 10 % moodustab kilttursa, tursa ja railaste püük kokku, peavad kasutama noodapära, mille võrgusilma suurus on 100 mm ja mis on varustatud 100 mm ruudukujuliste silmadega selektiivaknaga. Seda sätet ei kohaldata laevadel, mille püügist moodustab norra salehomaari püük üle 30 % või ebakammkarbi püük üle 85 %;
                                                         
                                                      
                                                            d)
                                                         
                                                         
                                                            laevad, mis kasutavad püügiks põhjatraale või nootasid, võivad kasutada 100 mm T90-tüüpi noodapära.
                                                         
                                                      
                                          
                              Erandina punkti 1.4.2 alapunktide a–d kohaldamisest lubatakse alternatiivse püügivahendi kasutamist, tingimusel et sellise püügivahendi kasutamine toob kaasa vähemalt samaväärse või suurema selektiivsuse tursa, kilttursa ja merlangi suhtes. Selliseid püügivahendeid hindab STECF ja heakskiidu annab komisjon ning need peavad vastama artikli 15 lõikes 4 sätestatud kriteeriumidele.
                        
                                    1.5.
                                 
                                 
                                    Punktides 1.3 ja 1.4 sätestatud püügiprotsendid arvutatakse välja pärast iga püügireisi kõigi lossitud mere bioloogiliste ressursside eluskaalu määrana kooskõlas määruse (EL) nr 1380/2013 artikliga 15 ja käesoleva määruse artikli 27 lõikega 2.
                                 
                              
                                    1.6.
                                 
                                 
                                    Punktides 1.3–1.5 sätestatud meetmeid kohaldatakse kuni 31. detsembrini 2022.“
                                 
                              
                  
                        3)
                     
                     
                        C osasse lisatakse järgmised punktid:
                        
                                    „10.
                                 
                                 
                                    Piirangud Keldi merel põhjatraalide ja nootadega püügile
                                    
                                                10.1.
                                             
                                             
                                                Järgmistes tsoonides keelatakse kalalaevadele püük põhjatraalide ja nootade abil:
                                                
                                                            a)
                                                         
                                                         
                                                            ICESi rajoonides 7f–7k;
                                                         
                                                      
                                                            b)
                                                         
                                                         
                                                            ICESi rajooni 7e piirkonnas, mis jääb läände läänepikkusest 5°, ja
                                                         
                                                      
                                                            c)
                                                         
                                                         
                                                            ICESi rajoonides 7b ja 7c.
                                                         
                                                      
                                          Seda keeldu ei kohaldata laevade suhtes, kui:
                                    
                                                i)
                                             
                                             
                                                nad kasutavad noodapära, mille võrgusilma suurus on vähemalt 100 mm, või
                                             
                                          
                                                ii)
                                             
                                             
                                                nende tursa kaaspüük ei ületa 1,5 % (STECF hinnangul), kui püük toimub väljaspool B osa punktis 1.3 mainitud piirkondi.
                                             
                                          
                              Erandina alapunktist i võivad kalalaevad, mis tegutsevad punkti 10 lõike 1 alapunktis c täpsustatud piirkondades, kasutada mitme liigiga põhjalähedase püügi puhul alternatiivset püügivahendit, millel on STECFi hinnangu kohaselt sama või suurem selektiivsus kui noodapära võrgusilma suurusel vähemalt 100 mm. Sellised püügivahendid peavad vastama artikli 15 lõike 4 nõuetele ja komisjon peab need heaks kiitma.
                        
                                    10.2.
                                 
                                 
                                    Punktis 10.1 sätestatud meetmeid kohaldatakse kuni 31. detsembrini 2022.“